Diari Oficial de la Generalitat Valenciana


Sumari del DOGV 5631, del 02-11-2007 (2007/13414)

RESOLUCIÓ de 18 d'octubre de 2007, de la Direcció General de Transports i Logística, per la qual es nomena tribunal i es determina la data, el lloc i l'horari de realització de les proves per a l'obtenció del carnet de conductor d'autotaxi de les àrees de prestació conjunta d'Alacant i de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13423


Data del document
:   18-10-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alacant
    * Castelló de la Plana
    * permís de conducció
    * transport públic
    * personal de transport
    * taxi
    * examen

RESOLUCIÓ de 18 d'octubre de 2007, de la Direcció General de Transports i Logística, per la qual es nomena tribunal i es determina la data, el lloc i l'horari de realització de les proves per a l'obtenció del carnet de conductor d'autotaxi de les àrees de prestació conjunta d'Alacant i de Castelló. [2007/13330]  
A fi de complir el que establix la Resolució de 30 de març de 1998, de la Direcció General Transports, per la qual s'establixen les bases de les proves per a l'obtenció del carnet de conductor de taxi de les àrees de prestació conjunta que hi ha a la Comunitat Autònoma Valenciana (DOGV de 30.04.1998) i, fent ús de les facultats conferides en virtut del que disposa l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Infraestructures i Transport (DOCV de 30.07.2007), resolc:  
Primer  
Nomenar el tribunal que ha de qualificar les proves per a l'obtenció del carnet de conductor d'autotaxi de l'Àrea de Prestació Conjunta d'Alacant i de l'Àrea de Prestació Conjunta de Castelló, la composició de les quals consta en l'annex I de la present resolució.  
Segon  
Publicar, com a annex II, el dia, el lloc i l'hora de realització de les proves que es convoquen.  
Tercer  
Els aspirants hauran de presentar-se en el lloc de realització de les proves proveïts de la documentació i material que se cita:  
- Document nacional d'identitat.  
- Estris d'escriptura: llapis de mina núm. 2, goma d'esborrar i bolígraf.  
Quart  
La duració màxima de l'exercici no podrà ser superior a 90 minuts.  
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
València, 18 d'octubre de 2007.- El director general de Transports i Logística: Vicente Dómine Redondo.  
ANNEX I  
Tribunal per a totes les proves convocades:  
Tribunal titular  
Presidenta: Sra. Mar Martínez Aparicio.  
Secretària: Sra. Ana Sempere Pérez.  
Vocals: Sr. Manuel Gálvez Acero, Sr. Antonino Muñoz Calatayud.  
Tribunal suplent  
Presidenta: Sra. Pilar Álvarez Montero.  
Secretari: Sr. Ramón Escrig Moreno.  
Vocals: Sr. Francisco García López i Sr. Ángel Claudio Durán Martínez.  
ANNEX II  
Llocs, dates i horari de realització dels exercicis.  
Alacant  
Exercici: Obtenció del carnet de conductor d'autotaxi de l'Àrea de Prestació Conjunta d'Alacant.  
Dia: 24 de novembre de 2007.  
Lloc: Universitat d'Alacant, campus de Sant Vicent - aulari I.  
Ctra. de Sant Vicent s/n. 03648 Sant Vicent del Raspeig (Alacant).  
Hora inici: 09:30 h.  
Castelló  
Exercici: Obtenció del carnet de conductor d'autotaxi de l'Àrea de Prestació Conjunta de Castelló.  
Dia: 24 de novembre de 2007.  
Lloc: Cambra Oficial de Comerç, Indústria i Navegació de Castelló.  
Av. dels Germans Bou, 79. 12313 Castelló.  
Hora inici: 09:30 h.